Document ID: 32009R0781

REGULAMENTUL (CE) NR. 781/2009 AL COMISIEI
din 27 august 2009
de modificare a Regulamentului (CE) nr. 868/2008 privind fișa exploatației care urmează a fi utilizată în scopul determinării veniturilor exploatațiilor agricole și analizării activității economice a acestor exploatații
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Economică Europeană (1), în special articolul 7 alineatul (3),
întrucât:
(1)
Regulamentul (CE) nr. 868/2008 al Comisiei (2) prevede tipul de date contabile care trebuie incluse în fișa exploatației.
(2)
Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (3) modifică modalitatea de plată a subvențiilor către fermieri. În fișa exploatației trebuie să se țină seama de aceste modificări pentru a se putea monitoriza în mod corect evoluția veniturilor agricole și pentru a se putea constitui o bază suficientă pentru realizarea unor analize financiare ale exploatațiilor.
(3)
Regulamentul (CE) nr. 1242/2008 al Comisiei din 8 decembrie 2008 de stabilire a unei tipologii comunitare pentru exploatații agricole (4) a introdus o variabilă de clasificare care reflectă importanța altor activități lucrative (AAL) direct legate de exploatație. Această variabilă de clasificare trebuie inclusă în fișa exploatației.
(4)
Regulamentul (CE) nr. 1166/2008 al Parlamentului European și al Consiliului din 19 noiembrie 2008 privind anchetele structurale în agricultură și ancheta privind metodele de producție agricolă și de abrogare a Regulamentului (CEE) nr. 571/88 al Consiliului (5) modifică modul de înregistrare a pomilor de Crăciun în cadrul anchetei structurale a exploatațiilor. Trebuie ajustată înregistrarea pomilor de Crăciun în fișa exploatației pentru a se asigura compatibilitatea acesteia cu ancheta structurală a exploatațiilor.
(5)
În forma sa actuală, nu se prevede în fișa exploatației posibilitatea de a preciza că cea mai mare parte a suprafeței agricole utilizate a unei exploatații nu se situează într-o zonă de fonduri structurale. Pentru a aduce clarificări suplimentare în privința instrucțiunilor, trebuie să se adauge opțiunea de a preciza că exploatațiile nu sunt situate în zonele menționate la articolele 5, 6 sau 8 din Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr. 1260/1999 (6).
(6)
În forma sa actuală, nu se prevede în fișa exploatației posibilitatea de a preciza că ciupercile sunt cultivate în spații protejate. Întrucât ciupercile sunt adesea cultivate în pivnițe sau în clădiri, trebuie să se poată preciza în fișa exploatației faptul că ciupercile sunt cultivate în spații protejate.
(7)
Prin urmare, Regulamentul (CE) nr. 868/2008 trebuie modificat în consecință.
(8)
Măsurile prevăzute de prezentul regulament sunt conforme cu avizul Comitetului comunitar pentru rețeaua de date contabile agricole,
ADOPTĂ PREZENTUL REGULAMENT:
Articolul 1
Anexele I și II la Regulamentul (CE) nr. 868/2008 se modifică în conformitate cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică începând cu exercițiul contabil 2010.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 august 2009.

Labels: 19
6